АҞӘА, жьҭаара 21 – Sputnik. Ажурнал Military Watch иҭнаҵааит атомтә ракетатә креисер "Адмирал Нахимов" аиҿкаашьа. Аӷба 2021 шықәса рзы Урыстәыла арра-мшынтә мчқәа ахархәаразы ироураны иҟоуп. Абри атәы аанацҳауеит РИА Новости.
Иазгәаҭоуп еиҭарҿыцу аӷба амҵәыжәҩа змоу аракетақәа рылеи аҳауаҿагыларатә системеи, азенит-ракетатә артиллеристә комплекс "Кортик", "Редут" рыла еиқәыршәахоит ҳәа.
Ажурнал Military Watch аинформациала акреисер реиҳа идуу абџьарны иаиуеит аракета "Циркон". Аракета зықь километра рҟынӡа ихароу ацәҟьара ҭанархар алшоит. Ари иалнаршоит аракета "Гарпун" – ЕАА рырра-мшынтә мчрақәа рракета аԥгара.
"Уи адагьы "Адмирал Нахимов" акраамҭа Урыстәыла иаԥну амшынԥшаҳәа иацәыхараны игылазар алшоит", - аҳәоит аҭыжьымҭа.
"Адмирал Нахимов" (апроекта 1144 "Орлан") 1992 шықәсанӡа иахьӡын "Калинин". 1986 шықәса рзы аӷба амшын иӡхырҵеит. 1992 шықәса рзы ахьӡ рыԥсахит "Адмирал Нахимов" ҳәа.